Madaxweyne Rayaale isaga oo ka hadlaya safarkiisii uu ku tegay Dalka Jarmalka waxa uu yidhi ” laba maalmood aniga ayaa caafimaad u tegay Jarmalka , ka dibna waan ka gudbay , oo waxa aan tegay Ingiriiska , Ingiriiskana waxa aan u tegay hawl muhiim ah , waatan badii cakiran , ee ay budhcad badeedii ay ku badatay, waxa markaa caalamka dhibaatada ka jirta waxa weeyaan in maraakiibtii la yidhaahdo Soomaaliyaba lama tegi karo , IOM International Organization waanu la kulanay oo aanu kala hadalnay bal inaga iyo Koonfurta Somalia in laba la inoo kala arko , inta badan dadkani waa dad xafiisyo iska fadhiya, go’aamo UN-ta ka soo baxa ayaad moodaa in ay iska akhristaan , Somalia-na meel ay ku kala taalo inta badan aanay garanayn , tagistaa aanu tagnay waxa ay ahayd taasi , runtii in aynu laba kala nahay way cadaatay , in ay gaar inoola macaamilaana natiijadii way noqotay , dadyow badan oo uu ka mid yahay Wasiirka Khaarajigu Ireland ayuu tegay , dadyow kale oo qaddiyadeena ka hadlaya uu halkaasi kula kulmay way jirtay , Itoobiya shalay subaxii ayaanu soo gaadhnay , xalay ayaanu la kulanay Wasiirul dawlaha Khaarajiga , waayo Prime Minister-kii waxay ku maqnaayeen UN-ta, waxa laga yaabaa in aan mar dambe ku noqdo, iyagana runtii waanu iska waraysanay xaaladda, waxa laga yaabaa in aan anigu safar kale ugu noqdo”.
